**ДГ“ Детелина“ - гр. Кърджали**

**ул.“Иван Вазов“.№ 87.тел. 0361/61545** e-mail:odz\_detelina@abv.bg

ВЪТРЕШНИ ПРАВИЛА

за функциониране на детското заведение

**ПРИ ЕПИДЕМИОЛОГИЧНА ОБСТАНОВКА**

**I. ОБЩИ ПОЛОЖЕНИЯ**

1. С тези Правила се определят редът , условията и организиране дейността в Детска градина „Детелина“ в условията на извънредна епидемична обстановка и разпространение на COVID 19.
2. Осигуряването на безопасна и здравословна среда, при спазване на строги противоепидемични мерки в ситуацията на COVID-19, е от първостепенно значение за работата на ДГ„Детелина“ позволяващ процеса на педагогическо взаимодействие с децата.
3. Целта на тези правила е регламентиране на дейността на ДГ „Детелина“ в условията на разпространението на COVID-19, на основание на Мерките за организиране на дейностите в детските градини и детските ясли след стартиране на новата учебна година.
4. Разпространението на инфекции COVID-19 може да бъде предотвратено в най-голяма степен от спазването на строги хигиенни мерки от персонала, родителите и децата.
5. Тези правила ще бъдат актуализирани и допълвани при необходимост и в зависимост от епидемичната ситуация.

**ІІ. СПАЗВАНЕ НА ФИЗИЧЕСКА ДИСТАНЦИЯ НА ТЕРИТОРИЯТА НА ДГ**

Предвид спецификата на работата в детските градини следва да е ясно, че:I

* спазването на физическа дистанция между децата и персонала в рамките на една група не е възможно;
* физическата дистанция е задължителна между децата от отделни групи;
* физическата дистанция е задължителна между персонала в отделни групи;
* физическата дистанция е задължителна между родителите и персонала на детската градина.

За тази цел е необходимо отварянето на всички възможни входове на сградата, което ще гарантира физическата дистанция между децата от отделните групи.

**Не се допуска събиране на едно място на персонал от детската градина.** Задължителна мярка за опазване здравето и живота на децата и персонала е да се спазва физическа дистанция и да се ползват ЛПС.

Не се допускат физически контакти между работните екипи на детските групи, както и ходенето от група в група.

**ІІI. ОРГАНИЗАЦИЯ НА ПРИЕМА**

1. **В ДГ „Детелина“ посещението се осъществява по предварително изготвен от директора график ,**след осигурени строги санитарно-хигиенни условия и прилагане на приложимите противоепидемични мерки.
2. Посещението е допустимо само за деца, които са вече записани в ДГ през учебната 2019-2020 година.
3. В случай на едновременно присъствие на повече от 20 деца от една група се предприемат действия за разделянето им в подгрупи чрез обособяване на отделни кътове в рамките на общото помещение или се търси друго подходящо решение.
4. **Посещението на ДГ може да стане**  с изричното условие, че са запознати и декларират, че ще спазват новите правила за работа на ДГ, за което подписват декларация по образец еднократно при подновяване на посещението от детето.
5. Отговорност за решението за посещаване на ДГ остава изцяло за родителите, доколкото към момента няма мярка, която да гарантира напълно безопасността на децата, тъй като физическият контакт при ежедневното и в продължение на часове общуване между децата и с персонала, който се грижи за тях, е неизбежен.
6. За подновяване на посещението на децата не се изисква представянето на медицински бележки съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини .
7. Посещението на ДГ от деца с хронични заболявания (в т.ч. деца със СОП с хронични заболявания) се извършва след предварителна консултация с личния лекар на детето.
8. **Приемът в ДГ** се извършва сутрин от 7 до 8,30 ч., а при необходимост и в по-дълъг интервал от време до 8,45 ч.по изготвен и утвърден от директора график,  пред входовете на ДГ „Детелина“, както следва:
9. **Групи – ПГ/6 год./ и Втора ,Първаа и Първаб група през южния централен вход.**
10. **Групи –Яслена група и ПГ/5 год./ група-през източния страничен вход..**
11. Родителите придружават детето до определеното за прием място без да допускат струпване с други родители и деца и без да влизат в сградата на ДГ ,с необходимите предпазни средства и на 2 метра разстояние.
12. Приемът се извършва от медицинска сестра, а при отсъствие – от друго упълномощено от директора лице при използване на необходимите индивидуални предпазни средства – маска/шлем, ръкавици, работна манта.
13. При първоначалното постъпване на детето се измерва телесната температура и се извършва преглед за общото здравословно състояние ;
14. Влизане в сградата с вътрешни обувки, минавайки през ваничка с дизефектант до съответната гардеробна ,съпровождайки го от съответния пом.възпитател.
15. При ежедневния прием медицинската сестра извършва преглед-филтър.
16. В случай на констатиране на признаци на заболяване на детето ще бъде отказано приемане.
17. Родителят **изчаква** извършването на прегледа-филтър, след което детето се поема от служител за предаване на учителя в съответната група.
18. От момента на влизане на детето в сградата на ДГ от него не се изисква използване на предпазна маска, освен ако на дете със СОП и/или с хронично заболяване това не е изрично препоръчано от личния му лекар.
19. Когато атмосферните условия не позволяват, ръководството създава организация, която да осигури безопасното приемане и предаване на децата без да се допускат родителите в сградите на детската градина.

**IV. ОРГАНИЗАЦИЯ НА ДЕЙНОСТИТЕ В ДЕТСКАТА ГРАДИНА**

**Педагогическо взаимодействие с децата**

***Възпитателните мерки включват****:*

1. Периодично провеждане на игри/разговори в рамките на 5-10 минути, съобразени с възрастовите особености на децата, за спазването на правилата за лична хигиена, както и на правилата в детската градина и навън, които могат да предпазят тях и техните семейства.
2. Напомняне на децата да не разменят чаши и прибори за хранене помежду си.
3. Личен пример на педагогическите специалисти за спазване на правилата и мерките в детската градина.
4. Поставяне на видно място на информационни материали (плакати) за правилна хигиена на ръцете, респираторен етикет и носене на защитни маски.

Организацията на педагогическото взаимодействие е съобразена с тази за учебно време и се провежда на закрито и на открито, като за децата се организират игри, които да осигуряват необходимата позитивна емоционална среда.

**С децата, които посещават детска градина, се провеждат педагогически ситуации,** с акцент върху:

* изграждане на навици за здравословен начин на живот и усвояване на социални умения,
* въвеждане на нови ритуали за посрещане и поздрав без да се допускат прегръдки и близки контакти;
* разяснение на ситуацията и на правилата за лична хигиена, значимостта от тяхното спазване ;
* организиране на допълнителни форми/дейности за физическа активност на децата
* включване на децата в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;

**При съобразяване с климатичните условия** (когато не вали) децата остават навън с изключение на времето за хранене и почивка

**Задължения на директора във връзка с дейността на детската градина :**

1. Да организира изграждането на среда за бърза и лесна комуникация с родителите, в която да могат бързо да  се информират родителите за правилата за работа на детската градина и да могат да планират разпределянето на децата в групи ;
2. Да призове родителите да задържат децата вкъщи, а в случай, че това е невъзможно, да ги запознае с правилата и процедурите, които следва да спазват и да им обърне внимание, че независимо от спазването на определените здравни изисквания физическите контакти между децата в групата и на децата с учителите и помощник-възпитателите са неизбежни, а това несъмнено носи определен риск за здравето им;
3. По подходящ начин да предостави на родителите правила за работа на детската градина и декларация за информирано съгласие, а в последствие да се увери, че всеки родител се е запознал и е разбрал;
4. Да предостави на родителите информация и полезни препоръки за спазване на правила, хигиена и психично здраве по време на адаптацията;
5. Да изготви съвместно с медицинските лица протокол за почистване и дезинфекция, като съобрази почистването и дезинфекцията да не се извършват в присъствието на деца;
6. Да определи бройката необходими материали за спазване на здравните изисквания (маски/шлемове, дезинфектанти, течен сапун, хартия за почистване на ръцете, мокри кърпички, продукти за почистване и дезинфекция, ръкавици и др.) и своевременно да осигурява такива материали в необходимите количества;
7. Да организира подреждането на помещенията с възможности за игри в малки групи и обособени кътове, които да се ползват от малък брой деца;
8. Да разработи план за движение в сградата, като при необходимост осигури необходимата маркировка за спазването му;
9. Да определи пространство за всяка група и ясни указания къде децата се преобуват и докъде може да влизат с външните си обувки;
10. При съобразяване с капацитета на сградата и броя на децата, които ще посещават детската градина, да направи разпределение на служителите по работни места и да изготви график за работата им, като своевременно го актуализира;
11. При необходимост да реорганизира помещения в детската градина, за да се гарантира максимален брой групи с минимален брой деца в тях и спазването на дистанция между децата от отделните групи;
12. Да изготви промени в правилника за дейността и предложи на педагогическия съвет за приемане;
13. Да организира обезопасяване на средата, като се отстранят всички играчки и пособия, които не могат да бъдат дезинфекцирани;
14. Да осигури медицински специалист за извършване на сутрешен филтър на всички отворени входове на детската градина, или упълномощи и предварително инструктира лица за осъществяване на приема;
15. Да осигурят работата с децата, доколкото е възможно, в една и съща група и с един и същи персонал, което ще предотврати контакта между децата от различните групи;
16. Да осигури необходимите средства за хигиена и поддържането на личната безопасност на персонала и на децата и особено отлична хигиена за измиване на ръцете, колкото може по-често;
17. Използването на музикален и физкултурен салон се допуска при извършване на дезинфекция и проветряване след всяка група;
18. Да не допускат организирането и провеждането на педагогически дейности, които не са дейност на детската градина (изучаване на чужди езици, танци, изобразителни изкуства, спорт, театър и др.).

**Задължения на родителите, при посещение на децата в детска градина:**

1. Да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазването на правилата на работа на детската градина;
2. Да не използват градски транспорт за придвижване до детската градина и обратно винаги, когато това е възможно;
3. Да водят детето си на детска градина и да го вземат при  стриктно спазване на изготвените от институцията графици , за да се предотврати струпване, като изчакат на нужното разстояние;
4. Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на адаптацията на детето им;
5. Да измерват всяка сутрин температурата на децата си и да не ги водят на детска градина при температура над 37,3 градуса или с признаци на разболяване;
6. Да организират незабавното вземане на детето в случаите, когато бъдат уведомени от медицинското лице в детската градина, че то проявява признаци на разболяване;
7. Да придружават детето само до мястото за прием, без да влизат в сградата на детската градина, освен ако не бъдат помолени за това, но в тези случай стриктно спазват изискванията за физическа дистанция и хигиена;
8. Да осигурят поне два броя маски, в случай че носенето на маска е по препоръка на лекуващия/личния лекар на детето.
9. Да информират медицинските лица или учителите ако децата им имат чувствителност или алергия при ползване на дезинфектанти за ръце.

**Задължения на** **педагогически, медицински и непедагогически специалисти във връзка с дейността в детската градина**:

1. Да се запознаят срещу подпис поне един ден преди отваряне на детската градина с правилата за работа в създадената извънредна ситуация и ги спазват стриктно;
2. Преди влизане в детската градина всеки измива ръцете си, дезинфекцира се и поставя необходимите предпазни средства (маска, шлем);
3. Използват обособеното помещение, в което да сменят обувките и дрехите , с които идват отвън, с работни.;
4. Отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;
5. Въвеждат и използват нови ритуали за посрещане на децата, които не допускат прегръдки и близки контакти;
6. Незабавно  търсят компетентно мнение от медицинско лице в детската градина, в случай че при престоя на детето възникне съмнение за проблем в здравословното му състояние;
7. Предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;
8. Да придружават децата и да им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането, при прибиране от двора, преди и след хранене, преди и след използване на тоалетна след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, със старателно изсушаване със суха салфетка за еднократна употреба, а ако тези условия не са налични, може да се използва дезинфектант за ръце под надзора на възрастен човек;
9. Когато не са в близост до вода и течен сапун, се използват алкохолни кърпички или мокри кърпички, подходящи за кожата, но възможно най-бързо след това измиват ръцете си или тези на децата с вода и течен сапун;
10. Препоръчва се през деня децата да бъдат разделяни на групички, които да играят различни игри или да се въвличат в различни дейности;
11. Да се избягва размяната на топки, играчки, моливи и други  или следва това да бъде придружено от дезинфекция след всяка употреба;
12. Когато децата са в затворено помещение да не се ползва климатик, а да се проветрява през 2 часа;
13. При употреба на контактен термометър се слагат латексови ръкавици, а след използването му същият се дезинфекцира;
14. Служителите, които не са на работа в конкретния ден, нямат право да влизат в детското заведение;
15. В ДГ трябва да има възможно най-малък брой служители едновременно, но достатъчен, за да се организират грижи за деца в малки групи.

**V. Засилени мерки и допълнителни санитарно – хигиенни изисквания по отношение на хигиената в сградата**

1. Проветряване на помещенията се извършва: сутрин пред пристигане на децата, по време на излизане на децата, по време на следобедната почивка, при почистване на помещенията и в края на работния ден, минимум за по 10 минути;
2. Дезинфекция на помещенията се извършва минимум 3 пъти дневно;
3. Почистване на тоалетните с почистващи препарати и дезинфекцирането им се извършва поне три пъти дневно;
4. Предоставяне на индивидуални съдове за хранене и за пиене на вода, които се почистват и дезинфекцират своевременно, непосредствено след всяка употреба;
5. Трапезната посуда и приборите за хранене се подлагат на почистване и химиотермодезинфекция, след всяка употреба;
6. Почистване на „критични точки“- маси, столчета,парапети,дръжки , брави,тоалетни чинии и други повърхности за контакт най-малко три пъти дневно;
7. Не се допуска внасяне на стоки и предмети от родителите в детската градина;
8. Играчките, които се използват в деня се измиват и дезинфекцират в края на деня, оставят се да изсъхнат и не се използват в следващия ден;
9. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
10. Спалното бельо е лично за отделното дете и се препоръчва да се пере при минимум 60 ° C, ежеседмично или при необходимост;
11. В помещенията се осигурява постоянен достъп на чист въздух. Не се допуска ползването на климатици;
12. Кофите за боклук трябва да се изпразват регулярно, три пъти на ден след което се измиват и дезинфекцират;
13. Площадките на открито се разделят така, че да се използват от една група;
14. Пясъчниците се разкопават всяка сутрин и се обработват  с дезинфекционни препарати;
15. Дезинфекцират се уредите за игра и пейките на площадките поне веднъж дневно;
16. Дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещества и смеси, публикуван на електронната страница на Министерството на здравеопазването;
17. Да се използва обособената за всяка група площадка за игра на открито само от съответната група;
18. Храната се приготвя на място в детската градина в обособения към нея кухненски блок при спазване на всички изисквания в областта на храните, вкл. и тези, публикувани на интернет страницата на Министерството на здравеопазването и на Българската агенция за безопасност на храните и е отговорност на Ученическо и столово хранене

**Приложение 1**

## Протокол за почистване и дезинфекция в условията на противоепидемична обстановка, свързана с разпространение на COVID-19 в Детска градина „Детелина“ от пом.възпитатели и кухненски персонал

*Проветряване от:*

* 1. Сутрин преди пристигане на децата от 6.00ч до 7.30ч.
  2. Докато децата са на двора
  3. По време на следобедната почивка от 13.00 до 14.00ч.
  4. При почистване на помещенията
  5. В края на работния ден от 17.00 до 18.00ч.

*Дезинфекция на помещенията от помощник възпитател:*

1. 6.00 часа – дезинфекция
2. 10:00 часа – дезинфекция
3. 13:00 часа – дезинфекция

4. 18:00 часа – дезинфекция

*Дезинфекция на маси, повърхности, парапети, брави и др. точки на контакт от помощник възпитател:*

* 1. 6.30 часа – дезинфекция
  2. 14:00 часа – дезинфекция

*Дезинфекция на материалите в занималнята от помощник възпитател :*

**Текуща след употреба.**

*Почистване и дезинфекция на тоалетните от помощник възпитател:*

**Текуща след употреба.**

*Изпразване на кофите за боклук* от помощник възпитателя на съответната група*:*

* 1. 10:30 часа – Изпразване и измиване на кофите
  2. 12:30 часа – Изпразване и измиване на кофите
  3. 18:00 часа – Изпразване и измиване на кофите

*Почистване на съдове за хранене: извършва се посредством миялна машина Пране на спално бельо – ежеседмично от фирма и ежедневно при нужда.*

*Еднократна дезинфекция на контактните повърхности на детските площадки и уреди – до 30 минути преди излизане на децата (10.00ч. и 16.00ч.)*

**Въведените мерки се изпълняват считано от 15.09.2020 год.**

**Приложение 2**

**ПРОЦЕДУРА**

## ЗА ДЕЙСТВИЕ ПРИ СЪМНЕНИЕ ИЛИ СЛУЧАЙ НА COVID 19 В ДЕТСКАТА ГРАДИНА „ДЕТЕЛИНА“ КЪРДЖАЛИ

1. **Действия при съмнение или случай на COVID-19 в детската градина с дете**

**При наличие на един или повече симптоми при дете** - кашлица, кихане, задух, болки в гърлото, умора, гастроинтестинални оплаквания, висока температура и др.

следва:

## Първоначално поведение

1. Детето да се изолира незабавно в предназначено за такъв случай помещение,

докато не се прибере у дома или докато не му се обърне внимание от медицински специалист.

1. На детето се поставя маска, съобразена с възрастта му.
2. Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки.
3. На родителите/настойниците да се припомнят процедурите, които трябва да следват.
4. Да се избягва физически контакт и да се консултират с лекуващия лекар на семейството, за да реши дали е необходимо да се направи тест.
5. След като детето напусне помещението, да се извърши щателна дезинфекция.
6. Стриктно да се спазват превантивните и ограничителните мерки.
7. Да се приеме отново детето в Детска градина „Детелина“ срещу медицинска бележка от семейния лекар, че това е допустимо.

## В случай на положителен тест на дете

1. Да се информира екипът на Детска градина „Детелина“, който трябва незабавно да се свърже с Дирекция „Хуманитарни дейности - Община Кърджали и

РЗИ-Кърджали.

1. Мерките за идентифициране на контактните лица и мерките, които да се предприемат в Детска градина „Детелина“, трябва да се съгласуват между директора на Детска градина “Детелина“ и РЗИ - Кърджали.
2. В зависимост от характеристиките на сградата и броя на контактните лица мерките може да включват затваряне на една или и на двете групи, или на цялата Детска градина „Детелина“.
3. Да се почисти и дезинфекцира щателно помещенията и предметите, до които е имало контакт детето в последните 48 часа.
4. Да се информират контактните лица на детето за стъпките, които трябва да предприемат.
5. При необходимост психолози могат да осигурят подкрепа.

## Действия при съмнение или случай на COVID-19 в детската градина с възрастен член на персонала

**При наличие на един или повече симптоми** при възрастен (кашлица, кихане, задух, болки в гърлото, умора, гастроинтестинални оплаквания, висока температура и др.):

## Първоначално поведение

1. Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки.
2. Да се избягва физическия контакт с други лица и да се консултира с лекуващия си лекар, който ще реши дали е нужно да се направи тест.
3. След като лицето напусне помещението, да се извърши щателна дезинфекция няколко часа по-късно.

4 . Да се спазват превантивните и ограничителните мерки стриктно.

## В случай на положителен тест

1. Да се информира директора на Детска градина „Детелина“, който трябва незабавно да се свърже с Дирекция „Хуманитарни дейности - Община Кърджали и РЗИ-Кърджали.
2. Да може да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай.
3. Мерките за идентифициране на контактните лица и такива, които да се предприемат в Детска градина „Детелина“, трябва да се съгласуват между директора на Детска градина „Детелина“ и РЗИ.
4. В зависимост от характеристиките на сградата и броя на контактните лица мерките може да включват затваряне на една или и на двете групи, или на цялата Детска градина „Детелина“.
5. Да се информират контактните лица на възрастния за стъпките, които ще трябва да предприемат.
6. Да извърши щателно почистване и дезинфекция на помещенията и предметите, до които е имало контакт лицето в последните 48 часа.

При необходимост и възможности психолози могат да осигурят подкрепа.

**VІ.  Преходни и заключителни разпоредби:**

§1. Настоящите правила влизат в сила от 15.09.2020 г. ;

§2. Настоящите правила са действащи на основаниe Решение на Министерски съвет № 325/ 14.05.2020 за обявяване на извънредна епидемична обстановка.

§3. Настоящите правила са изготвени в съответствие с „**НАСОКИ ЗА РАБОТА НА ДЕТСКИТЕ ГРАДИНИ ПРЕЗ УЧЕБНАТА 2020-2021 ГОДИНА В УСЛОВИЯТА НА COVID-19“** на МОН. Правилата могат да бъдат актуализирани и допълвани при необходимост и в зависимост от епидемиологичната ситуация

§ 4. Настоящите Правила за функциониране на   ДГ „Детелина“ в условията на COVID 19, са утвърдени със заповед № 15  /15.09.2020г. на Директора на ДГ„Детелина“ Кърджали , приети на ПС от 15.09.2020 г.и са неизменна част от ПД на детската градина „Детелина“.

**НЕРАЗДЕЛНА ЧАСТ ОТ НАСТОЯЩИТЕ ВЪТРЕШНИ ПРАВИЛА СА:**

* 1. Протокол за почистване и дезинфекция в условията на епидемиологична обстановка
* 2. Протокол при съмнение или случай на заразен;

**УТВЪРЖДАВАМ:**

**Директор: /С.Петрунова**

Заповед № 15 от 15.09.2020 г.